Na temelju članka 1., 9.a i 10. Zakona o financiranju javnih potreba u kulturi (“Narodne novine”, broj 47/90 i 27/93 i 38/09), i članka 53. Statuta Grada Šibenika („Službeni glasnik Grada Šibenika“ broj 2/21), Gradonačelnik Grada Šibenika podnosi Gradskom vijeću Grada Šibenika

**IZVJEŠĆE**

**o izvršenju Programa javnih potreba u kulturi,**

**tehničkoj kulturi i znanosti Grada Šibenika za 2022. godinu**

Program javnih potreba u kulturi, tehničkoj kulturi i znanosti Grada Šibenika za 2022. godinu (u daljnjem tekstu Program) donijelo je Gradsko vijeće Grada Šibenika na 5. sjednici od 14. prosinca 2021. godine, Izmjene Programa na 7. sjednici od 9. lipnja 2022. i 12. sjednici od 19. prosinca 2022. godine (“Službeni glasnik Grada Šibenika, broj 8/21, 6/22 i 12/22).

Javne potrebe u kulturi, za koje se sredstva osiguravaju iz proračuna Grada Šibenika, jesu kulturne djelatnosti i poslovi, akcije i manifestacije od interesa za Grad Šibenik, a osobito:

* djelatnosti i poslovi ustanova kulture, udruženja i drugih organizacija u kulturi, kao i pomaganje i poticanje umjetničkog i kulturnog stvaralaštva,
* akcije i manifestacije u kulturi što pridonose razvitku i promicanju kulturnog života,
* investicijsko održavanje, adaptacije i prijeko potrebni zahvati na objektima kulture.

Javne potrebe u kulturi Grada Šibenika za 2022. godinu utvrđuju se prema programima i prioritetima financiranja a realizirana su :

|  |  |  |  |
| --- | --- | --- | --- |
| **PROGRAMI** | **Planirano** | **Ostvareno** | **Indeks ostvarenja** |
| 1. Šibensko kulturno ljeto | 700.000,00 | 700.000,00 | 100,00% |
| 2. Tradicionalni dani i obljetnice  | 1.973.000,00 | 1.489.912,74 | 75,52% |
| 3. Ostali kulturni programi | 639.000,00 | 639.000,00 | 100% |
| 4. Održavanje spomenika kulture | 1.253.000,00 | 1.212.108,94 | 96,74% |
| 5. Tehnička kultura | 536.000,00 | 535.273,34 | 99,86% |
| 6. Udruge građana | 773.000,00 | 772.612,24 | 99,95% |
| 7. Muzej grada Šibenika | 4.648.000,00 | 4.539.137,16 | 97,66% |
| 8. Gradska knjižnica «J. Šižgorić» Šibenik | 6.198.000,00 | 5.925.985,09 | 95,61% |
| 9. Hrvatsko narodno kazalište Šibenik | 8.555.400,00 | 8.280.642,11 | 96,79% |
| 10.Galerija sv. Krševana | 319.000,00 | 310.981,36 | 97,49% |
| 11.Tvrđava kulture Šibenik | 22.623.000,00 | 21.031.427,39 | 92,96% |
| **UKUPNO** | **48.217.400,00** | **45.437.080,37** | **94,23%** |

KLASA: 612-01/21-01/07

URBROJ:2182-1-05/1-23-9

Šibenik, 3. travnja 2023.

 GRADONAČELNIK

 Željko Burić, dr. med.

**O B R A Z L O Ž E NJ E**

Temeljem Zakona o financiranju javnih potreba u kulturi («Narodne novine», broj 47/90, 27/93 i 38/09), Grad Šibenik obvezno je za svaku kalendarsku godinu donijeti Program javnih potreba u kulturi, tehničkoj kulturi i znanosti kao i izvješće o njegovom izvršenju.

Ovo Izvješće o izvršenju Programa izrađeno je na način da prati njegovu realizaciju prema različitim kulturnim djelatnostima, ustanovama, udrugama i manifestacijama.

 Program je tijekom 2022. godine usklađen sa stvarnom realizacijom svega navedenog, te financiran u skladu s Proračunom Grada Šibenika, odnosno njegovim izmjenama i dopunama.

 Indeks ostvarenja Programa javnih potreba u kulturi i tehničkoj kulturi i znanosti, Grada Šibenika za 2022. iznosi 94,23%.

Veća odstupanja od planiranih sredstava odnose se na:

**-** točku 2. Tradicionalni dani i obljetnice s indeksom ostvarenja od 75,52% sukladno realizaciji planiranih programa i aktivnostima vezanim za organizaciju Adveture a za koju su dio računa ispostavljeni početkom 2023. godine.

- točku 11. Tvrđava kulture Šibenik s indeksom ostvarenja od 92,96% u odnosu na planirano, a značajnije odstupanje vezano je uz transfer sredstva partnerima na EU Projektu Fortitude koje se prolongira za prolongirano za 2023. godinu sukladno realizaciji aktivnosti.